
РЕПУБЛИКА СРБИЈА
УПРАВА ЗА ЗАЈЕДНИЧКЕ ПОСЛОВЕ РЕПУБЛИЧКИХ ОРГАНА

Број: _____________________

Датум: ____________________
Београд, Немањина 22-26
	
	




МОДЕЛ ОКВИРНОГ СПОРАЗУМА



СТРАНЕ У ОКВИРНОМ СПОРАЗУМУ:

	1.
	РЕПУБЛИКА СРБИЈА - УПРАВА ЗА ЗАЈЕДНИЧКЕ ПОСЛОВЕ РЕПУБЛИЧКИХ ОРГАНА, Београд, Немањина 22-26, ПИБ 102199617, матични број 07001401, ЈБКЈС 41100,  које заступа Дејан Матић, в.д. директора  (у даљем тексту: Наручилац) и

	
	

	2.
	______________________________________________________ са седиштем у _____________________, улица _____________________________, ПИБ __________________, матични број ______________________ кога заступа ___________________________________________, директор  (у даљем тексту: Добављач)


(уколико је поднета заједничка понуда, навести тражене податке за сваког члана групе понуђача)

	Напомена:
	Попуњава привредни субјект који подноси самосталну понуду, понуду са подизвођачем или члан групе који ће бити носилац посла или понуђач који ће у име групе понуђача потписати оквирни споразум



СТРАНЕ У ОКВИРНОМ СПОРАЗУМУ КОНСТАТУЈУ:

	- да је Наручилац, на основу члана 52. и члана 66. Закона о јавним набавкама ("Службени гласник РС", број 91/2019 у даљем тексту ЗЈН, и важећих подзаконских аката спровео отворени поступак јавне набавке број 156/2022 чији је предмет радови на реконструкцији и доградњи угоститељско-резиденцијалног објекта „ Клуб посланика“, Толстојева 2, Београд, ради закључења оквирног споразума са једним понуђачем на период од две године.
		-  да је Добављач доставио понуду број (биће преузето из понуде), (Прилог 1 - Образац података о Добављачу и Прилог 2 - Образац структуре понуђене цене) која је саставни део Оквирног споразума;
		- да се на основу Одлуке о закључењу Оквирног споразума број (попуњава Наручилац), закључује Оквирни споразум о извођењу радовa на реконструкцији и доградњи угоститељско-резиденцијалног објекта „ Клуб посланика“, Толстојева 2, Београд; 
- добављач ће ангажовати подизвођача ________________________________ са седиштем у ___________, улица _______________, ПИБ ______________, матични број _______________, рачун број ______________ код ___________ банке, кога заступа _______________________, за послове ________________________________________________.    	- да наведени подизвођач потражује да се плаћањe врши непосредно подизвођачу  (попуњава Управа за заједничке послове за сваког од подизвођача из понуде);
		- да Оквирни споразум не представља обавезу Наручиоца на закључивање уговора о јавној набавци. Обавеза настаје закључењем појединачног уговора на основу овог оквирног споразума;
	- да ће Наручилац након ступања на снагу Оквирног споразума закључивати уговоре у складу са стварним потребама;
	- да се појединачни уговор закључује под условима из Оквирног споразума у погледу спецификације предмета набавке, ценe, начина и рока плаћања, места и начина извођења радова;
	- да у складу са чланом 152. став 7. ЗЈН, обавезе које Наручилац преузима уговором о јавној набавци морају бити уговорене у складу са прописима којима се уређује буџетски систем, односно располагање финансијским средствима.

ПРЕДМЕТ ОКВИРНОГ СПОРАЗУМА

Члан 1.

		Предмет Оквирног споразума је утврђивање услова за закључeње уговора о извођењу радовa на реконструкцији и доградњи угоститељско-резиденцијалног објекта „ Клуб посланика“, Толстојева 2, Београд, између Наручиоца и Добављача, у складу са понудом Добављача (биће преузето из понуде), која је саставни део Оквирног споразума, одредбама овог оквирног споразума и потребама Наручиоца.

ВАЖЕЊЕ ОКВИРНОГ СПОРАЗУМА

Члан 2.

	Оквирни споразум се закључује на период од две године и ступа на снагу даном потписивања.
	Током периода важења Оквирног споразума, може се закључити више појединачних уговора у зависности од потреба Наручиоца.

ВРЕДНОСТ ОКВИРНОГ СПОРАЗУМА

Члан 3.

		Вредност Оквирног споразума износи (попуњава Наручилац) динара без ПДВ-а, односно (попуњава Наручилац) динара са ПДВ-ом.
		У цену радова је потребно урачунати набавку, испоруку, уградњу свог материјала и опреме са свим помоћним материјалима, алатима, скелама, платформама, механизацијом, као и све захтеве из обрсца спецификације. 





ФИНАНСИЈСКА ДОКУМЕНТАЦИЈА ЗА ПЛАЋАЊЕ

Члан 4.

Наручилац обезбеђује аванс у максималном износу од 45% од укупно уговорене цене са ПДВ-ом.
		Добављач је дужан да изда фактуру, у складу са чланом 42. Закона о порезу на додату вредност („Сл. гласник РС,“ бр. 84/04, 86/04-испр, 61/05, 61/07, 93/12, 108/13, 68/14-др. закон,  142/14, 83/15, 108/16, 113/17, 30/18, 72/19, 8/20 и 153/20).
Добављач је дужан да изда фактуру у складу са одредбама Закона о електронском документу, електронској идентификацији и услугама од поверења у електронском пословању („Службени гласник РС“, бр. 94/2017 и 52/2021).
Свака креирана и регистрована фактура мора да садржи тачне идентификационе податке о Наручиоцу, број и датум закљученог Уговора, адресу-место и датум изведених радова.
                         Креирана и регистрована фактура и прилози, достављају се преко Система е-фактура (СЕФ-а) у електронској форми на е-адресу Наручиоца.
		Наручилац неће платити ниједан износ пре него што прими захтевано средство финансијског обезбеђења за повраћај авансног плаћања.
	Добављач је дужан да износ уплаћеног аванса користи наменски, искључиво за плаћање трошкова неопходних за извршење предмета овог уговора.
	Износ уплаћених авансних средстава одбија се у целости од првих достављених фактура.

		Плаћање преосталог дела ће се вршити у зависности од динамике извршења радова на основу привремене/окончане ситуације, у року од 45 дана од дана  пријема е-фактуре, на текући рачун Добављача.
Плаћање ће се вршити на текући рачун број  ........................................који се води код банке............................................           
	Добављач фактуру издаје на основу оверене привремене/окончане ситуације, састављене и испостављене у складу са овим уговором.
Наручилац и Добављач ће изведене радове потврдити потписивањем Записника о примопредаји радова, а записник и привремена/окончана ситуација морају бити саставни део е-фактуре.      
У случају измене текућег рачуна и пословне банке, Добављач је дужан да благовремено достави Наручиоцу Обавештење о извршеним изменама, које ће бити саставни део уговора и неће представљати основ за сачињавање Анекса уговора.
          У случају више или мање зарачунате цене, фактура се враћа Добављачу путем Система е-фактура (СЕФ-а) уз напомену о разлозима враћање фактуре.
Обавезе Наручиоца које доспевају у наредним буџетским годинама биће реализоване највише до износа финансијских средстава која ће Наручиоцу бити одобрена за наредну буџетску годину.	
	Уколико је извршење дела уговора поверено подизвођачу, а није предвиђено непосредно плаћање подизвођачу у складу са чланом 131. став 5. ЗЈН, Добављач је дужан да достави доказ и изјаву подизвођача да је извршио плаћање подизвођачу његових потраживања у року од 60 дана од извршења плаћања од стране наручиоца привредном субјекту.


СРЕДСТВА ФИНАНСИЈСКОГ ОБЕЗБЕЂЕЊА

Члан 5.

		Добављач  је дужан је да у року од 5 дана од дана закључења Уговора (уколико Добављач захтева аванс), преда Наручиоцу:
- Бланко соло меницу за повраћај авансних средстава, потписану и оверену, од стране лица овлашћеног за заступање и регистровану у складу са чланом 47а Закона о платном промету („Службени лист СРЈ“ бр. 3/2002 и 5/2003 и „Сл. гласник РС“ бр. 43/2004, 62/2006, 111/2009, 31/2011, 139/2014 и други) и Одлуком о ближим условима, садржини и начину вођења Регистра меница и овлашћења („Службени гласник РС“ бр. 56/2011, 80/2015, 76/2016, 82/2017 и 14/2020);
	- Mенично овлашћење да се меница у висини авансног планћања од уговорене цене са ПДВ-ом, без сагласности Добављача  може поднети на наплату, у року који траје  најмање колико и рок за испуњење уговорних обавеза;
	- Потврду о регистрацији менице; 
	- Копију картона депонованих потписа код банке на којим се јасно виде депоновани потпис и печат Добављача, оверен печатом банке са датумом овере не старијим од 30 дана, од дана закључења уговора.
	Потпис овлашћеног лица на меници и меничном овлашћењу мора бити идентичан са потписом у картону депонованих потписа. 
	У случају промене лица овлашћеног за заступање, менично овлашћење остаје на снази. 
	По истеку рока важности менице Наручилац ће предметну меницу вратити, на писани захтев Добављача.
Добављач који је доставио изјаву да захтева авансно плаћање дужан је да  у року од 90 радних дана од дана увођења у посао оправда уплаћени аванс кроз привремене ситуације.


Члан 6.

	Оригинал банкарска гаранција за добро извршење посла из оквирног споразума
		Добављач је дужан је да у року од 5 дана од дана закључења Уговора, као средство финансијског обезбеђења преда Наручиоцу оригинал банкарску гаранцију за добро извршење посла у висини од 3% од вредности уговора без ПДВ-а, која мора трајати најмање 30 дана дуже од истека рока важности уговора.
	У случају продужетка рока извођења радова, Добављач је дужа да достави продужење банкарске гаранције.
	Поднета банкарска гаранција мора бити безусловна, неопозива и платива на први позив, без приговора.

Члан 7.

		Оригинал банкарска гаранција за отклањање недостатака у гарантном року
		Добављач којем је додељен уговор је дужан да у тренутку примопредаје предмета уговора, као средство финансијског обезбеђења преда наручиоцу оригинал банкарску гаранцију за отклањање недостатака у гарантном року у висини од 3% од вредости уговора без ПДВ-а, која траје 5 дана дуже од истека гарантног рока за изведене радове, уграђену опрему и VRF системе.
		Поднета банкарска гаранција мора бити безусловна, неопозива и платива на први позив, без приговора.
	           Најкасније 5 радних дана пре истека гарантног рока од 2 године, банкарска гаранција за отклањање недостатака у гарантном року замениће се  бланко соло меницом за отклањање недостатака у гарантном року за VRF системе како би био покривен период од додатне____ (попуњава понуђач, минимум 3) године. Уз меницу потребно је доставити менично овлашћење да се меница у висини од 3% од уговорене вредности VRF система, са роком важења 5 дана дуже од истека уговореног гарантног рока за VRF системе, без сагласности Извођача радова може поднети на наплату, у случају неизвршења уговорних обавеза
	- Потврду о регистрацији менице; 
	- Копију картона депонованих потписа код банке на којим се јасно виде депоновани потпис и печат Добављача, оверен печатом банке са датумом овере не старијим од 30 дана, од дана закључења уговора.
	Потпис овлашћеног лица на меници и меничном овлашћењу мора бити идентичан са потписом у картону депонованих потписа. 

Члан 8.

	Наручилац може да реализује средство финансијског обезбеђења уколико Добављач не испуњава обавезе из Оквирног споразума, односно Уговорне обавезе. 


ПОЛИСА ОСИГУРАЊА

Члан 9
Добављач је у понуди доставио важећу Полису осигурања од одговорности из делатности  са роком важења годину дана, број (биће преузето из понуде) у складу са Законом о планирању и изградњи („Сл. гласник РС“ бр.  72/09, 81/09—исправка, 64/10 – УС, 24/11,121/12, 42/13-УС, 50/12-УС, 98/13-УС, 132/14 и 145/14) и Правилником о условима осигурања од професионалне одговорности („Сл. гласник РС“ број 40/2015). Полиса је издата на осигурану суму од (биће преузето из понуде) динара.
		
Добављач је дужан да обезбеди важећу полису осигурања за све време важења оквирног споразума/уговора.
		Уколико се уговором закљученим по основу оквирног споразума не реализују радови за годину дана, а рок важења достављене полисе истекне, Добављач је дужан да 10 дана пре истек рока трајања уговора достави важећу полису осигурања.


ЗАЛОЖНО ПРАВО
Члан 10.

	Потраживања из појединачно закључених уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.


НАЧИН И УСЛОВИ ЗАКЉУЧЕЊА 
ПОЈЕДИНАЧНИХ УГОВОРА

Члан 11.

	Након закључења Оквирног споразума са једним Добављачем, када настане потреба за предметом набавке, Наручилац ће упутити Добављачу позив за закључење уговора.
		Добављач је дужан да се у року од пет дана одазове позиву за закључење појединачног уговора.
	Приликом закључивања појединачних уговора не могу се мењати битни услови из Оквирног споразума. У току трајања оквирног споразума Наручилац може закључити више појединачних уговора у складу са својим потребама.
	Уговори о јавној набавци који се закључују на основу оквирног споразума, морају се доделити пре завршетка трајања оквирног споразума, с тим да се трајање појединих уговора, закључених на основу оквирног споразума не мора подударати са трајањем Оквирног споразума, већ по потреби може трајати краће или дуже.
	Уговор се закључује под условима из оквирног споразума у погледу спецификације предмета набавке, ценe, начина и рока плаћања, места и начина извођења радова.
	Уговор закључен на основу Оквирног споразума не може да садржи суштинске измене Оквирног споразума.


МЕСТО НАЧИН И РОК  ИЗВОЂЕЊА РАДОВА

Члан 12.

		Радови који предмет јавне набавке се изводе на објекту у улици Толстојева број 2 у Београду.
Радови ће се изводити у складу са одобреном пројектном документацијом и прибављеним потребним дозволама и сагласностима за ову врсту радова, од стране надлежног органа.
Сви радови морају бити изведени  према важећим техничким прописима и стандардима. Сваку позицију извести стручно, квалитетно и по правилима струке за наведену врсту радова.
Радови се на захтев Наручиоца могу изводити и ван радног времена, викендом и празником без права на увећање уговорене цене. Због специфичности објекта на којем се изводе радови могу бити прекидани са или без најаве. Време обуставе радова не улази у рок извођења радова и Добављач нема права на додатну новчану надокнаду због прекида радова; 
Добављач је дужан да за време извођења радова води грађевински дневник и сачини грађевинску књигу и исту овери код наручиоца радова и да писаним путем извести наручиоца о именованом одговорном извођачу радова.
		Наручилац је дужан да привредном субјекту обезбеди несметан приступ објекту и да именује вршиоца стручног надзора и о томе писаним путем извести привредног субјекта.

		Рок за извођење радова је 250 дана од дана увођења у посао, по појединачном уговору.

ВИШАК РАДОВА
Члан 13.

		Уколико се током извођења уговорених радова појави потреба за извођењем вишкова радова, дефинисаних чланом 9. став 1, тачка 5) Посебних узанси о грађењу („Сл. лист  СФРЈ бр. 18/77“),  Добављач је дужан да застане са извођењем радова и писано обавести стручни надзор наручиоца и самог Наручиоца о насталој потреби за вишком радова. Стручни надзор сачињава Извештај о потребним вишковима радова а Наручилац даје писану сагласност на потребне вишкове радова.
	Добављач ће извести вишак радова по добијању писане сагласности.
 		Јединичне цене за све позиције по спецификацији радова за које се утврди постојање вишка радова, остају фиксне и непроменљиве.
		Након сагледавања свих количина и позиција по којима се појављује вишак радова, Наручилац и Добављач ће закључити Анекс уговора за предметне радове.
	Извођење вишка радова неће утицати на продужетак рока завршетка радова.

ГАРАНЦИЈА 
Члан 14.

Гаранција на изведене радове је износи 2 године, од дана сачињавања Записника о примопредаји. 
		Гаранција на уграђену опрему износи (биће преузето из понуде), од дана сачињавања Записника о примопредаји. 
Гаранција на на спољну јединицу VRF система износи најмање (биће преузето из понуде најмање 5 година) година, од дана сачињавања Записника о примопредаји






ОБАВЕЗЕ ДОБАВЉАЧА

Члан 15.

Пре почетка извођења радова Добављач је обавезан да демонтира сву угоститељску опрему, безбедносне системе и исте постави на локацију коју му назначи инвеститор сва опрема биће постављена у СИВ-у 3 и Палати Србија.
Добављач је дужан да: 
- врши бесплатно сервисирање и одржавање уграђене опреме и система за време трајања гарантног рока.
- изврши обуку корисника за руковање свим уграђеним системима и опремом и да о томе сачини Записнике са наведеним именима обучених лица.
- обезбеди упутства (са преводом) за уграђену опрему, да достави неопходне  програмске дискове или сл., односно све потребно за несметану експлоатацију објекта и уграђене опреме од стране корисника.
- да изради ПИО (пројекта изведеог објекта) уколико изведено стање одступа од ПЗИ (пројекта за извођење).
  - Добављач је дужан да одреди одговорног извођача радова  који руководи извођењем радова, као и да о именовању истог писмено извести Наручиоца.

УЗОРЦИ 
Члан 16.

  Узорци Добављача којем биће задржани до истека важности оквирног споразума/уговора.

ТРЕТИРАЊЕ ОТПАДА 
Члан 17.

	Добављач је дужан да демонтиране елементе, шут, као и све захтеве из обрасца спецификације, након сагласности представника Наручиоца о свом трошку депонује у складу са Законом о управљању отпадом („Службени гласник Републике Србије“ број 36/2009, 88/2010, 14/2016 и 95/2018) и важећим подзаконским актима.

БЕЗБЕДНОСНА ПРОВЕРА
Члан 18.

		Добављач је дужан да у року од 3 дана од дана закључења уговора достави Списак радника са личним подацима који ће изводити уговорене радове, као и податке о возилима која ће користити, ради безбедносне провере, а у складу са захтевима надлежне службе Министарства унутрашњих послова.

НАКНАДА ЗА КОРИШЋЕЊЕ ПАТЕНТА

Члан 19.

		Накнаду за кoришћeњe пaтeнaтa, кao и oдгoвoрнoст зa пoврeду зaштићeних прaвa интeлeктуaлнe свojинe трeћих лицa снoси Добављач.

НАЧИН СПРОВОЂЕЊА КОНТРОЛЕ И 
ОБЕЗБЕЂИВАЊА ГАРАНЦИЈЕ КВАЛИТЕТА

Члан 20.

	Наручилац и Добављач ће записнички констатовати обим и квалитет изведених радова, уграђеног материјала и опреме.
	У случају записнички утврђених недостатака у квалитету и обиму изведених радова, уграђеног материјала и опреме, Добављач мора исте отклонити најкасније у року дефинисаним у Записнику о рекламацији у супротном Наручилац задржава право да раскине уговор.
		Лице задужено за реализацију уговорних обавеза код наручиоца одређује Наручилац. Лице одговорно за праћење и контролисање извршења уговорних обавеза овлашћено је да приликом записничке примопредаје предмета уговора прими средство финансијског обезбеђења за отклањање недостатака у гарантном року у складу са одредбама уговора. 
Добављач је дужан да назначи лице одговорно за праћење реализације уговора.

МЕРЕ ЗАШТИТЕ
Члан 21.

		Добављач је дужан да приликом извођења радова, примењује све потребне мере заштите у складу са одредбама Закона о безбедности и здрављу на раду („Службени гласник РС“ број 101/2005, 91/2015 и 113/2017).


	ВИША СИЛА
Члан 22.

	Уколико после закључења овог оквирног споразума наступе околности више силе које доведу до ометања или онемогућавања извршења обавеза дефинисаних оквирним споразумом, рокови извршења обавеза ће се продужити за време трајања више силе. 
		Страна у оквирном споразуму/уговору погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе. 

ИЗМЕНЕ ТОКОМ ТРАЈАЊА ОКВИРНОГ СПОРАЗУМА/ УГОВОРА

Члан 23.

		Наручилац може током трајања оквирног споразума/ уговора о јавној набавци у складу са одредбама чл. 154-161. ЗЈН да измени уговор без спровођења поступка јавне набавке, уколико за то постоје оправдани разлози. 
	Уколико се током важења оквирног споразума/уговора појави потреба за извођењем радова, односно набавком добара, који нису описани у Прилогу 2 овог Оквирног споразума, а неопходни су за реализацију предмета набавке, Наручилац ће закључити анекс уговора.

ЗАШТИТА ПОДАТАКА НАРУЧИОЦА

Члан 24. 

	Добављач је дужан да у току важења Оквирног споразума/уговора као и приликом реализације Уговора чува као поверљиве све информације које му буду учињене доступним, од неовлашћеног коришћења и откривања као пословну тајну, у складу са чланом 4. Закона о заштити пословне тајне („Службени гласник РС“, број 53/2021). Изјава о чувању поверљивих података Наручиоца је саставни део овог оквирног споразума.


ПРОМЕНА ПОДАТАКА
Члан 25. 

		Добављач је дужан да без одлагања обавести Наручиоца о било којој промени у вези са испуњеношћу услова из спроведеног поступка која наступи током важења Оквирног споразума, односно током важења уговора и да је документује на прописани начин.
	Добављач је дужан да обезбеди стручни капацитет за који је доставио доказе у поступку јавне набавке, за све време трајања уговора.
	Уколико дође до промене стручног капацитета, Добављач је дужан да благовремено достави Наручиоцу доказе о стручном капацитету за нове извршиоце.


ПРЕЛАЗНЕ И ЗАВРШНЕ ОДРЕДБЕ
Члан 26.

	За све што није регулисано овим оквирним споразумом/уговором примењиваће се одредбе Закона који регулишу облигационе односе ("Сл. лист СФРЈ", бр. 29/78, 39/85, 45/89 - одлука УСЈ и 57/89,  "Сл. лист СРЈ", бр. 31/93,  "Сл. гласник РС", бр. 18/20). 


Члан 27.

	Све спорове који проистекну у реализацији овог оквирног споразума/уговора, стране у овом оквирном споразуму ће решавати споразумно, у супротном уговарају надлежност Привредног суда у Београду.

Члан 28.

		Рок важења појединачних уговора закључених на основу Оквирног споразума биће дефинисан појединачним уговорима. 

Члан 29.

	Оквирни споразум се закључује у 6 (шест) истоветних примерака од којих по 3 (три) припада свакој страни у Оквирном споразуму.

